**Ársskýrsla Siðanefndar FÍ fyrir starfsárið 2022 til 2023**

*Í Siðanefnd eru:*Guðrún Sederholm, formaður
Jóna Margrét Ólafsdóttir
Thelma Eyfjörð Jónsdóttir

Siðanefnd hefur fundað tvisvar en samskiptin hafa verið á netinu og það hentar vel þar sem Thelma býr og starfar fyrir norðan.

Skipulag hefur gengið vel og umræðustofa var skipulögð í takti við skilgreint umræðuefni á *Degi félagsráðgjafar,* um vinnuskilyrði, með þeim hætti að þrjár spurningar voru lagðar fyrir þrjá hópa:

1. Kostir og gallar fjarviðtala
2. Aðstæður í fjarviðtölum
3. Stangast fjarviðtöl á við kenningar og aðferðir í félagsráðgjöf?

Skemmst er frá að segja að hópar fengu 20 mínútur til skeggræðna og fluttu svo samantekt á niðurstöðum og þá tóku við umræður. Efninu var safnað saman, Siðanefnd vann úr því og setti í fundargerð sem send var FÍ.

Í samantekt kom meðal annars fram að trúnaður skipti meginmáli, umræðuefnið og að HÍ þurfi að undirbúa nemendur í félagsráðgjöf fyrir fjarviðtöl.

Formaður Siðanefndar var með á fundi aðgerðahóps FÍ þar sem rætt var um skipulag og aðgerðir á Alþjóðadegi félagsráðgjafar þann 21 mars. n.k. Þetta var Teams fundur.

Til umræðu kom að halda vinnusmiðju í sept/okt þar sem Sigrún Júlíusdóttir ræddi fullyrðingu sína; **Klínísk félagsráðgjöf og aktívismi vinna vel saman. Þetta eru ekki andstæður.** Áður hafði verið fyrirhugað að hún flytti erindið nú í vor að tilstuðlan Siðanefndar en nú eru hugmyndir uppi um að leggja áherslu á að ræða social policy í vinnustofu þar sem efnið tengist beint ákvæðum í nýju siðareglunum. Reynt verður að fá erlendan gest í smiðjuna. Einnig hefur sú hugmynd komið fram hjá siðanefndinni að fá siðfræðinginn Henrý Alexander Henrýsson til að taka til máls í fyrrnefndri vinnusmiðju. Vinnan sem félagar okkar hafa kallað eftir heldur áfram þ.e.a.s. að ræða hugtök innan fagsins og vinna að auknum skilningi á þeim faginu til framdráttar.

14. mars 2023

F.h. Siðanefndar FÍ, Guðrún H. Sederholm